Document ID: 32014D0805

KOMISIJAS ĪSTENOŠANAS LĒMUMS
(2014. gada 17. novembris),
ar kuru groza Komisijas Īstenošanas lēmumu 2014/366/ES, ar ko izveido sadarbības programmu sarakstu un norāda kopējā Eiropas Reģionālās attīstības fonda atbalstu katrai programmai saskaņā ar Eiropas teritoriālās sadarbības mērķi laikposmā no 2014. līdz 2020. gadam
(izziņots ar dokumenta numuru C(2014) 8423)
(2014/805/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi “Eiropas teritoriālā sadarbība” (1) un jo īpaši tās 4. pantu,
Apspriedusies ar Eiropas Strukturālo un investīciju fondu koordinācijas komiteju, kas izveidota ar 150. panta 1. punktu Eiropas Parlamenta un Padomes 2013. gada 17. decembra Regulā (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (2),
tā kā:
(1)
Ar Komisijas Īstenošanas lēmumu 2014/366/ES (3) Komisija saskaņā ar Regulas (ES) Nr. 1299/2013 4. panta 4. punktu noteica Eiropas Reģionālās attīstības fonda (ERAF) ieguldījumu Pirmspievienošanās palīdzības instrumentā (IPA II), uz kuru attiecas Eiropas Parlamenta un Padomes Regula (ES) Nr. 231/2014 (4), taču vēl nevarēja norādīt ERAF ieguldījumu pārrobežu un jūras baseina programmās saskaņā ar Eiropas kaimiņattiecību instrumentu (EKI), uz kuru attiecas Eiropas Parlamenta un Padomes Regula (ES) Nr. 232/2014 (5).
(2)
Atbilstoši Regulas (ES) Nr. 1299/2013 4. panta 5. punktam ERAF ieguldījums pārrobežu un jūras baseina programmās saskaņā ar EKI katrai dalībvalstij būtu jāpiešķir ar noteikumu, ka vismaz tikpat lielas summas tiek piešķirtas no EKI.
(3)
Tādēļ attiecīgi būtu jāgroza Īstenošanas lēmums 2014/366/ES,
IR PIEŅĒMUSI ŠO LĒMUMU.
1. pants
Īstenošanas lēmumu 2014/366/ES groza šādi:
1)
iekļauj šādu pantu:
“4.a pants
ERAF ieguldījums pārrobežu un jūras baseina programmās saskaņā ar Eiropas kaimiņattiecību instrumentu (EKI), uz kuru attiecas Regula (ES) Nr. 232/2014, katrai dalībvalstij ir tāds, kā noteikts V pielikumā.”
;
2)
šā lēmuma pielikumā izklāstīto tekstu pievieno kā V pielikumu.
2. pants
Šis lēmums ir adresēts dalībvalstīm.
Briselē, 2014. gada 17. novembrī

Labels: 15
5
20